Վոյերիստները

**«Վոյերիստները»** (), 2021 թվականի ամերիկյան էրոտիկ թրիլեր, որի սցենարիստն ու ռեժիսորն է Մայքլ Մոհանը։ Ֆիլմի իցութողարկմամբrefրադարձությունները զարգանում են Կանադայի Քվեբեկ նահանգի Մոնրեալ քաղաքում։ Գլխավոր դերերում են Սիդնի Սուինին և Ջասթիս Սմիթը, ովքեր մարմնավորում են երիտասարդ զույգի, որը տարվում է հարևանների (Բեն Հարդի և Նատաշա Լյու Բորդիզո) կյանքով։ Գրեգ Գիլրեյթն ու Ադամ Հենդրիքսը հանդես են գալիս որպես պրոդյուսերներ իրենց Divide/Conquer ստուդիայի ներքո։

Ֆիլմը թողարկվել է 2021 թվականի սեպտեմբերի 10-ին Amazon Studios-ի կողմից՝ Amazon Prime Video հարթակում։ Չնայած քննադատների ոչ միանշանակ կարծիքներին, ֆիլմի հեռարձակման ցուցանիշները գերազանցել են Amazon Studios-ի ակնկալիքները։

## Սյուժե
Երիտասարդ զույգը՝ Պիպան և Թոմասը, տեղափոխվում են իրենց առաջին բնակարանը Մոնրեալում: Շուտով նրանք նկատում են, որ իրենց պատուհանները ուղիղ նայում են դիմացի բնակարանին, որտեղ՝ պրոֆեսիոնալ ստուդիայում ամուսինը, նկարում է իր կնոջը: Պիպան և Թոմասը հետևում են, թե ինչպես է զույգը սեռական հարաբերություն ունենում: Նրանք կատակով իրենց հարևաններին տալիս են «Մարգո» և «Բրենթ» անունները:

Հաջորդ օրը Պիպան գնում է  հեռադիտակ, որպեսզի ինքն ու Թոմասը կարողանան հետևել զույգին: Նրանք հաճախ տեսնում են, թե ինչպես է «Բրենթը» սեռական հարաբերություններ ունենում տարբեր մոդելների հետ, մինչ «Մարգոն» տանից բացակայում է:

Պիպան ցանկանում է իմանալ, թե ինչ են խոսում հարևանները: Թոմասը բացատրում է, որ կա միջոց լսելու ուրիշ սենյակում կատարվող խոսակցությունները լազերային ցուցիչի միջոցով, որի համար պետք է լազերը անդրադարձնող օբյեկտ: Երբ «Բրենթն» ու «Մարգոն» Հելոուինի երեկույթ են կազմակերպում իրենց բնակարանում, Պիպան և Թոմասը խառնվելով հյուրերի մեջ սողոսկում են այնտեղ: Պիպան գաղտնի հայելի է տեղադրում բնակարանում, որը հետագայում թույլ է տալիս նրանց լսել զույգի խոսակցությունները: Նրանք լսում են, թե ինչպես է  Ջուլիան (Մարգոն) կասկածում՝ Սեբաստիանին (Բրենթին), դավաճանության մեջ և որին ի պատասխան Սեբաստիանը բռնություն է գործադրում նրա հանդեպ:

Հաջորդ օրը Ջուլիան այցելում է «L'Optique» օպտիկան, որտեղ աշխատում էր Պիպան և աչքի ստուգում է անցնում։ Ջուլիան Պիպային առաջարկում է հանդիպել: Պիպան ցանկանում է զգուշացնել նրան Սեբաստիանի դավաճանության մասին, սակայն Թոմասն արգելում է նրան, և հորդորում է որ Պիպան դադարեցնի լրտեսությունը: Հետագայում Պիպան և Ջուլիան հանդիպում են սպա կենտրոնում, որտեղ Ջուլիան հայտնում է, որ իր ամուսինը հայտնի լուսանկարիչ Սեբաստիանն է:

Պիպան ականատես լինելով Սեբաստիանի հերթական դավաճանությանը որոշում է  գաղտնորեն Սեբաստիանի դավաճանության մասին հայտնել Ջուլիային՝ օգտագործելով նրանց անլար տպիչը: Թոմասն բարկանում է Պիպայի վրա՝ հարևանների կյանքով այդքան տարված լինելու համար: Հաջորդ առավոտ Պիպան ներողություն է խնդրում Թոմասից և խոստանում է դադարեցնել լրտեսությունը: Սակայն նրանք տեսնում են, որ Սեբաստիանը հայտնաբերում է Ջուլիայի դին՝ կտրած կոկորդով:

Թոմասը մեղադրում է Պիպային Ջուլիայի մահվան մեջ, հեռանում է և խզում նրանց նշանադրությունը: Պիպան, չնայած կոտրված սրտին, շարունակում է հետևել Սեբաստիանին և մի օր որոշում է հետևել նրան մոտակա փաբ: Սեբաստիանը Պիպային առաջարկում է լուսանկարել նրան իր բնակարանում, և նրանք սեռական հարաբերություն են ունենում: Հաջորդ առավոտ Պիպան իր տան պատուհանի մոտ, որընայում էր դեպի Սեբաստյանի տուն հայտնաբերում է Թոմասի մարմինը, որը կարծես ինքնասպան է եղել:

Սեբաստիանի ցուցահանդեսին Պիպան բացահայտում է, որ Սեբաստիանը և Ջուլիան՝ ով իրականում ողջ էր, օգտագործել են իրեն և Թոմասին որպես իրենց արվեստի օբյեկտներ: Ցնցված Պիպան որոշում է վրեժխնդիր լինել և խաբեությամբ  զույգին «L'Optique» է բերում, որտեղ լազերի մոջոցով կուրացնում է նրանց։

## Դերերում
*Սիդնի Սուինի — Պիպա
*Ջասթիս Սմիթ — Ջեյսոն
*Բեն Հարդի — Սեբաստիան
*Նատաշա Լյու Բորդիզո — Ջուլիա
*Քեթրին Քինգ Սո — Արի
*Կամեո Ադել — Ջոնի
*Ջին Յուն — բժ․ Սատո

## Արտադրում և թողարկում
2019 թվականի սեպտեմբերին հայտարարվեց, որ Մայքլ Մոհանը կդառնա ֆիլմի ռեժիսորը՝ իր իսկ գրած սցենարի հիման վրա: Գրեգ Գիլրեյթն ու Ադամ Հենդրիքսը հանդես են գալիս որպես պրոդյուսերներ, իսկ Amazon Studios-ը կզբաղվի ֆիլմի թողարկմամբ։

2019 թվականի նոյեմբերին Սիդնի Սուինին, Ջասթիս Սմիթը, Նատաշա Լյու Բորդիզոն և Բեն Հարդին միացան ֆիլմի դերասանական կազմին։

Ֆիլմի հիմնական նկարահանումները սկսվել են հոկտեմբերի 29-ին և ավարտվել դեկտեմբեր ամսվա սկզբին Մոնրեալում, Կանադա
։

Ֆիլմը թողարկվեց 2021 թվականի սեպտեմբերի 10-ին Amazon Prime Video հարթակում։

## Ծանոթագրություններ

## Արտաքին հղումներ
*Վոյերիստները - Սինեմանիա